Հավելված 1  
Հայաստանի Հանրապետության Արմավիրի մարզի   
Արաքս համայնքի ավագանու   
2024 թվականի փետրվարի   
 15-ի թիվ \_\_ Ա որոշման

**ԿԱՆՈՆԱԴՐՈՒԹՅՈՒՆ**

ՀԱՅԱՍՏԱՆԻ ՀԱՆՐԱՊՏՈՒԹՅԱՆ ԱՐՄԱՎԻՐԻ ՄԱՐԶԻ  ԱՐԱՔՍ ՀԱՄԱՅՆՔԻ «ԱՐԱՔՍԻ ԿՈՄՈՒՆԱԼ ՍՊԱՍԱՐԿՈՒՄ ԵՎ ԲԱՐԵԿԱՐԳՈՒՄ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

1. **ԸՆԴՀԱՆՈՒՐ ԴՐՈՒՅԹՆԵՐ**
2. Հայաստանի Հանրապետության Արմավիրի մարզի Արաքս համայնքի (այuուհետ` համայնք) «Արաքսի կոմունալ սպասարկում և բարեկարգում» համայնքային ոչ առևտրային կազմակերպությունը համարվում է շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն։
3. Կազմակերպության հիմնադիրը Հայաստանի Հանրապետության Արմավիրի մարզի Արաքս համայնքն է (այսուհետ՝ Համայնք)՝ ի դեմս Համայնքի ավագանու (այսուհետ՝ Հիմնադիր), իսկ հիմնադրի կողմից, որպես համայնքային կազմակերպության կառավարումն իրականցնող լիազորված մարմին հանդես է գալիս Արաքս համայնքի ղեկավարը (այսուհետ՝ Համայնքի ղեկավար)։
4. Կազմակերպության իրավունակությունը ծագում է նրա ստեղծման /պետական գրանցման/ և դադարում է լուծարման ավարտի /լուծարման պետական գրանցման/ պահից։
5. Կազմակերպությունն ունի Հայաստանի Հանրապետության զինանշանի պատկերով և իր հայերեն անվանմամբ կլոր կնիք, կարող է ունենալ իր անվանմամբ ձևաթղթեր, խորհրդանիշ և անհատականացնող այլ միջոցներ։
6. Կազմակերպությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, Քաղաքացիական օրենսգրքով /այսուհետ՝ Օրենսգիրք/, «Պետական ոչ առևտրային կազմակերպությունների մասին» Հայաստանի Հանրապետության օրենքով /այսուհետ՝ Օրենք/, Հայաստանի հանրապետության այլ իրավական ակտերով և սույն կանոնադրությամբ։
7. Կազմակերպությունն իր պարտավորությունների համար պատասխանատու է իրեն պատկանող ամբողջ գույքով:
8. Կազմակերպությունը պատասխանատվություն չի կրում հիմնադրի պարտավորությունների համար։
9. Կազմակերպության անվանումն է՝
10. հայերեն լրիվ՝ Հայաստանի Հանրապետության Արմավիրի մարզի Արաքս համայնքի «Արաքսի կոմունալ սպասարկում և բարեկարգում» համայնքային ոչ առևտրային կազմակերպություն,
11. հայերեն կրճատ՝ ՀՀ Արմավիրի մարզի Արաքս համայնքի «Արաքսի կոմունալ սպասարկում և բարեկարգում» ՀՈԱԿ,
12. ռուսերեն լրիվ՝ Общинная некомерческая организация "Коммунальное обслуживание и благоустройство ОБШИНЫ АРАКСА" общины Аракс Армавирской области Республики Армения
13. ռուսերեն կրճատ՝ ОНО "Коммунальное обслуживание и благоустройство обшины Аракса"Обшины Аракс Армавирской области РА

5) անգլերեն լրիվ` " Araks utility service and improvement" Community Non-Commercial Organization of Araks Community of Armavir Region of the Republic of Armenia.

6) անգլերեն կրճատ` " Araks utility service and improvement" CNCO of Araks

Community of Armavir Region of the Republic of Armenia:

1. Կազմակերպության գտնվելու վայրն է՝ Հայաստանի Հանրապետության Արմավիրի մարզ, Արաքս համայնք, գյուղ Գայ, Ա․ Խաչատրյան 1։

**2․ ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ**

1. Կազմակերպության ստեղծման նպատակն է Հայաստանի Հանրապետության Արմավիրի մարզի Արաքս համայնքի բարեկարգումը և դրան ուղղված ծառայությունների իրականացումը։
2. Կազմակերպության կողմից իրականացվող գործունեության տեսակներն են ՝
3. Աղբահանության և սանիտարական մաքրման, բարեկարգման և կանաչապատման աշխատանքների իրականացում
4. Անձրևաջրատար ցանցերի շահագործում, ընթացիկ նորոգում և պահպանում
5. Գերեզմանատների պահպանում
6. Համայնքի բնակչության կենսաապահովման խնդիրների լուծման նպատակով մատուցվող ծառայությունների իրականացում
7. Օրենքով սահմանված այլ տնտեսական գործունեության իրականացում
8. Կազմակերպությունը կարող է իրականացնել միայն օրենքով կամ հիմնադրի որոշմամբ ուղղակիորեն նախատեսված գործունեության տեսակներ։ Օրենքով սահմանված գործունեության առանձին տեսակներով Կազմակերպությունը կարող է զբաղվել միայն լիցենզիայի առկայության դեպքում՝ լիցենզիա ստանալու պահից կամ նրանում նշված ժամկետում եթե լիցենզիայի հատկացման պայմաններում նախատեսված է, որ Կազմակերպությունը բացի լիցենզավորվող գործունեությունից այլ գործունեությամբ զբաղվել չի կարող կամ սահմանափակումներ են դրվում գործունեության առանձին տեսակներով զբաղվելու վրա, ապա Կազմակերպությունը լիցենզիայի գործողության ժամկետում իրավունք չունի զբաղվել այլ գործունեությամբ, բացառությամբ` լիցենզիայով նախատեսվածների կամ այն գործունեություններով, որոնց մասին նշված է լիցենզիայի մեջ:
9. Կազմակերպության կողմից կարող են ծառայություններ մատուցվել, աշխատանքներ կատարվել, ապրանքներ գնվել «Գնումների մասին» Հայաստանի Հանրապետության օրենքով նախատեսված կարգով:

**3․ ԿԱԶՄԱԿԵՐՊՈՒԹՅԱՆ ԻՐԱՎԱԿԱՆ ԿԱՐԳԱՎԻՃԱԿԸ, ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

1. Պետական գրանցման պահից Կազմակերպությունը ձեռք է բերում իրավաբանական անձի կարգավիճակ։
2. Կազմակերպությունը որպես սեփականություն ունի առանձնացված գույք և իր պարտակությունների համար պատասխանատու է այդ գույքով, կարող է իր անունից կնքել պայմանագրեր ձեռք բերել ու իրականացնել գուքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:
3. Կազմակերպությունն ունի ինքնուրույն հաշվեկշիռ, Հայաստանի Հանրապետության բանկերում՝ հաշվարկային բանկային հաշիվներ (ինչպես Հայաստանի Հանրապետության դրամով, այնպես էլ տարադրամով):
4. Կազմակերպությունը կարող է լինել այլ կազմակերպության հիմնադիր (մասնակից) միայն հիմնադրի որոշմամբ:
5. Կազմակերպությունն իրավունք ունի հիմնադրի որոշմամբ ստեղծել կառուցվածքային ստորաբաժանումներ: Կազմակերպության կառուցվածքային ստորաբաժանումները իրավաբանական անձինք չեն և գործում են Կազմակերպության հաստատած կանոնադրությունների հիման վրա, իսկ նրանց ղեկավարները գործում են Կազմակերպության տնօրենի կողմից տրված լիազորագրերի հիման վրա:
6. Կազմակերպությունն իրավունք ունի Հիմնադրի որոշմամբ՝
   1. Հայաստանի Հանրապետության օրենսդրությամբ չարգելված ցանկացած ձևով ձեռք բերել գույք, այդ թվում արժեթղթեր, տիրապետել, օգտագործել ու տնօրինել դրանք և դրանցից ստացված եկամուտեր կամ այլ օգտակար արդյունքը,
   2. ինքնուրույն կազմավորել իր ֆիանսական ռեսուրսները, այդ թվում փոխառու միջոցների ներգրավմամբ,
   3. Հայաստանի Հանրապետությունում և այլ պետություններում ստանալ բանկային և առևտրային վարկեր,
   4. հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը,
   5. մեկ տարուց ոչ ավելի ժամկետով իրեն ամրացված գույքը հիմնադրի անունից հանձնել վարձակալության,
   6. օտարել, վարձակալության տալ, փոխանակել, օրենսդրությամբ չարգելված այլ ձևերով փոխանցել գույքային իրավունքներ, լինել գրավառու և գրավատnւ,
   7. օրենսդրությամբ սահմանված կարգով արտահանել և ներմուծել գույքի օբյեկտներ, արտադրված, գնված և այլ օրինական ձևով ստացված արտադրանք, ծառայություններ մատուցել և աշխատանքներ կատարել օտարերկրյա իրավաբանական անձանց և (կամ) ձեռնարկությունների, կազմակերպությունների և քաղաքացիների համար, օգտվել նրանց կատարած աշխատանքներից և մատուցած ծառայություններից, այլ պետություններում նրանց օրենսդրությանը համապատասխան իրականացնել ներդրումներ, ստեղծել իրավաբանական անձինք և (կամ) ձեռնարկությունները և անդամակցել իրավաբանական անձանց և (կամ) ձեռնարկությունների,
   8. օգտվել օրենսդրությամբ և սույն կանոնադրությամբ սահմանված այլ իրավունքներից:
7. Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:
8. Կազմակերպությունը պարտավոր է՝
   1. օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,
   2. աշխատանքային պայմանագրեր կնքել Կազմակերպության աշխատակիցների հետ,
   3. պատասխանատվություն կրել և փոխհատուցել իր կողմից արած վնասը՝ կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,
   4. օրենսդրությամբ սահմանված կարգով հայտարարել Կազմակերպության սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները,
   5. հրապարակել իր տարեկան ֆինանսական հաշվետվությունը,

6)ապահովել Կազմակերպության փաստաթղթերի՝ (Կազմակերպության կանոնադրության, գույքի նկատմամբ գույքային իրավունքները հաստատող փաստաթղթերի, Կազմակերպության ներքին փաստաթղթերի առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի) պահպանումը,

1. կրել օրենսդրությամբ և սույն կանոնադրությամբ սահմանված այլ պարտավորություններ:

**4․ԿԱԶՄԱԿԵՐՊՈՒԹՅԱՆ ՀԻՄՆԱԴԻՐԸ**

1. Կազմակերպության հիմնադիրն ունի Կազմակերպության գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի
2. Կազմակերպության հիմնադիրն իրավունք ունի՝
3. Հետ վերցնել իր կողմից Կազմակերպությանն ամրացված գույքը / այդ թվում՝ գույքի օգտագործման ընթացքում առաջացած անբաժանելի բարելավումները /
4. Կասեցնել կամ ուժը կորցրած ճանաչել Կազմակերպության տնօրենի Հայաստանի Հանրապետության օրենսդրության պահանջներին հակասող հրամանները, հրահանգները,կարգադրություններն ու ցուցումները
5. Վերահսկողություն իրականացնել կազմակերպությանն ամրացված համայնքային սեփականություն հանդիսացող գույքի օգտագործման և պահպանության նկատմամբ
6. Հայցով դիմել դատարան՝ Օրենքի կամ սույն կանոնադրության պահանջների խախտմամբ կատարված խոշոր գործարքն անվավեր ճանաչելու նպատակով, օգտվել Օրենքով և կազմակերպության կանոնադրությամբ նախատեսված այլ իրավունքներից։
7. Կազմակերպության հիմնադիրը պարտավոր է ՝
8. Ապահովել կազմակերպության բնականոն գործունեությունը
9. Չհրապարակել կազմակերպության գործունեության վերաբերյալ գաղտնիք պարունակող տեղեկություններ
10. Կատարել Կազմակերպության նկատմամբ ստանձնած պարտավորությունները,
11. Պահպանել սույն կանոնադրության դրույթները

**5․ ԿԱԶՄԱԿԵՐՊՈՒԹՅԱՆ ԳՈՒՅՔՆ ՈՒ ՇԱՀՈՒՅԹԸ**

1. Կազմակերպությունը հանդիսանում է սեփականատեր՝
2. Կազմակերպության հիմնադրի կողմից /հիմնադրման ժամանակ և հետագայում/ սեփականության իրավունքով հանձնված գույքի
3. Կազմակերպության գործունեության հետևանքով կատարած աշխատանքի և ձեռքբերված գույքի։ Կազմակերպության սեփականության ներքո կարող է գտնվել ցանկացած գույք՝ բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց։
4. Կազմակերպության հիմնադիրը Կազմակերպությանը սեփականության իրավունքով պատկանող գույքի նկատմամբ չունի իրավունքներ։
5. Կազմակերպության հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք։ Հիմնադիրն իրավունք ունի հետ վերցնել իր կողմից կազմակերպությանն ամրացված գույքը։ Կազմակերպությունն իրավունք ունիիրեն ամրացված գույքը Համայնքի անունից հանձնել վարձակալության, եթե դա արգելված չէ Հիմնադրի կամ Համայնքի ղեկավարի որոշմամբ։ Ամրացված գույքի վարձակալության ժամկետը մեկ տարուց ավելի չի կարող սահմանվել։Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են։ Ամրացված գույքի օգտագործման ընթացքում առաջացած անբաժանելի բարելավումները Հիմնադրի սեփականությունն են։
6. Կազմակերպության գույքի վրա կարող է բռնագանձում տարածվել միայն դատական կարգով։
7. Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը կազմակերպությունն օգտագործում է սույն կանոնադրությամբ նախատեսված նպատակների/ Կազմակերպության տեխնիկական հագեցվածության բարելավում, այդ թվում հիմնական միջոցների ձեռքբերման ճանապարհով, Կազմակերպության աշխատանքային գործունեությունը ապահովող գույքի և նյութերի ձեռքբերում,պարգևատրումների, հավելավճարների և խրախուսման այլ միջոցներով կազմակերպության աշխատակիցների սոցիալական պաշտպանվածության բարձրացում և այլն/ իրականացման համար։Կազմակերպության շահույթի օգտագործման կարգը սահմանում է հիմնադիրը։

**6․ ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ**

1. Կազմակերպության կառավարման մարմիններն են՝ Կազմակերպության հիմնադիրը՝ համայնքի ավագանին, համայնքի ղեկավարը և տնօրենը:
2. Կազմակերպության կառավարման բարձրագույն մարմինը Կազմակերպության հիմնադիրն է, որն իրականացնում է Կազմակերպության ընդհանուր կառավարումը և որն ունի Կազմակերպության գործունեությանը և կառավարմանը վերաբերող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:
3. Կազմակերպության հիմնադիրը ապահովում է Կազմակերպության բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման կամ անպատշաճ իրականացման համար:
4. Կազմակերպության հիմնադրի՝ համայնքի ավագանու իրավասությանն են պատկանում՝
5. Կազմակերպության կանոնադրության մեջ փոփոխությունների լրացումների և լրացումների կատարումը. Կազմակերպության կանոնադրության հաստատումը նոր խմբագրությամբ,
6. Կազմակերպության սեփականության իրավունքով հանձնվող գույքի կազմի հաստատումը,
7. Կազմակերպության ամրացվող համայնքային սեփականություն հանդիսացող գույքի կազմի հաստատումը,
8. Կազմակերպության վերակազմակերպումը,
9. Կազմակերպության լուծարումը,
10. Կազմակերպության լուծարման հանձնաժողովի նշանակումը և լուծարման հաշվեկշիռների (լուծարման ամփոփիչ, լուծարման միջանկյալ և լուծարման հաշվեկշիռներ) հաստատումը,
11. այլ կազմակերպությունների հիմնադրումը,
12. այլ կազմակերպություններում մասնակցության մասին որոշումների ընդունումը,
13. Կազմակերպության գործունեության առարկայի և նպատակների, այդ թվում՝ Կազմակերպության կողմից իրականացվող գործունեության տեսակների սահմանումը,
14. Կազմակերպության գույքի օտարման և ձեռքբերման հետ կապված խոշոր գործարքներ (որոնց արժեքը, գործարքին փոխկապակցված այլ գործարքների հետ միասին, գերազանցում է այդ գործարքների կատարելու մասին որոշման ընդունման օրվանը նախորդող եռամսյակի արդյունքներով սահմանված զուտ ակտիվների մեծության 1/2-ը) կատարելուն համաձայնություն տալը,
15. Կազմակերպության առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,
16. Կազմակերպության ներքին գործունեությունը կարգավորող փաստաթղթերի (Կազմակերպության ներքին փաստաթղթեր) ընդունումը,
17. Ղեկավար պաշտոնատար անձանց աշխատանքի վարձատրման պայմանների որոշումը,

Կազմակերպության Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

1. Համայնքի ղեկավարը`

ա) սույն կանոնադրությամբ և օրենքով սահմանված կարգով իրականացնում է կազմակերպության կառավարման մարմինների ձևավորումը, նրանց լիազորությունների վաղաժամկետ դադարեցումը, ըստ անհրաժեշտության՝ հանդես է գալիս հիմնադրի անունից,

բ) վերահսկողություն է իրականացնում կազմակերպության գործունեության նկատմամբ.

գ) կասեցնում կամ ուժը կորցրած է ճանաչում կազմակերպության տնօրենի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրությունները և ցուցումները.

դ) լսում է կազմակերպության գործունեության մասին հաշվետվությունները, քննում դրա գործունեության վերստուգման արդյունքները.

ե) վերահսկողություն է իրականացնում կազմակերպությանն ամրացված համայնքային սեփականության օգտագործման և պահպանության նկատմամբ.

զ) Հիմնադրի որոշմամբ` կազմակերպության կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար.

է) հաստատում է կազմակերպության տարեկան հաշվետվությունները և տարեկան հաշվեկշիռը.

ը) իրականացնում է Հայաստանի Հանրապետության օրենսդրությամբ և կազմակերպության կանոնադրությամբ նախատեսված այլ գործառույթներ:

35․ Կազմակերպության ընթացիկ տնտեսական, ֆինանսական և այլ գործունեության ղեկավարումն իրականացնում է տնօրենը, որին նշանակում և ազատում է Համայնքի ղեկավարը։ Տնօրեն կարող է նշանակվել բարձրագույն կրթություն ունեցող, Հայաստանի: Հանրապետության գործունակ ցանկացած քաղաքացի, բացառությամբ Օրենքով նախատեսված դեպքերի: Կազմակերպության և Կազմակերպության տնօրենի միջև աշխատանքային պայմանագիրը հիմնադրի անունից ստորագրվում է համայնքի ղեկավարի կողմից: Պայմանագրում սահմանվում են տնօրենի իրավունքները, պարտականությունները, փոխհարաբերությունները Հիմնադրի հետ, նրա աշխատանքի վարձատրման պայմաները, պայմանագրի դադարման հիմքերը (այդ թվում՝ Օրենքով նախատեսված բոլոր հիմքերը), այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի Կազմակերպության Հիմնադրի իրավասությանը վերաբերվող հարցերից: Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Կազմակերպության գործունեությունը և կրում պատասխանատվություն օրենքների, այլ իրավական ակտերի, Հիմնադրի կամ լիազորված պետական մարմնի որոշումների, սույն կանոնադրության, աշխատանքային պայմանագրի պահանջները չկատարելու կամ անպատշաճ կատարելու համար:

Sնօրենը լրիվ գույքային պատասխանատվություն է կրում իր մեղքով Կազմակերպության, Հիմնադրին պատճառած վնասի համար, ընդ որում տնօրենի լիազորություների դադարեցումը հիմք չէ պատճառում վնասը հատուցելու պարտականությունը չկատարելու համար:

Հիմնադիրը պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա կրում է լրիվ գույքային պատասխանատվություն:

Հաստատության տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Կազմակերպության:

36. Կազմակերպության տնօրենը իր իրավասության սահմաններում

1. առանց լիազորագրի հանդես է գալիս կազմակերպության անունից, ներկայացնում է նրա շահերը և կնքում է գործարքներ.
2. տնօրինում է կազմակերպության գույքը, այդ թվում` ֆինանսական միջոցները.
3. տալիս է կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր.
4. աշխատանքի է նշանակում և աշխատանքից ազատում կազմակերպության աշխատակիցներին, նրանց նկատմամբ կիրառում է խրախուսման միջոցներ և նշանակում կարգապահական տույժեր.
5. բացում է հաշիվներ բանկում
6. կատարում է աշխատանքի բաշխում.
7. սահմանում է պետական կազմակերպության կառուցվածքն ու կառուցվածքային ստորաբաժանումների իրավասությունները.
8. հաստատում է Կազմակերպության առանձնացված ստորաբաժանումների և հիմնարկների կանոնադրությունները, նշանակում և ազատում է դրանց ղեկավարներին, տալիս է համապատասիան լիազորագրեր
9. օրենքով և կազմակերպության կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը.
10. իրականացնում է օրենսդրությամբ չհակասող և կազմակերպության կառավարման այլ մարմիններին չվերապահված այլ լիազորություններ:

**7․ ՀԱՍՏԱՏՈՒԹՅԱՆ ՄԱՍՆԱՃՅՈՒՂԵՐ ԵՎ ՆԵՐԿԱՅԱՑՈՒՑՉՈՒԹՅՈՒՆՆԵՐ**

1. Հայաստանի Հանրապետության տարածքում և նրանից դուրս Հաստատությունը չունի մասնաճյուղեր և ներկայացուցչություններ։

**8․ ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ**

37․Կազմակերպությունը, նրա Հիմնադրի որոշմամբ, կարող է կամովին վերակազմակերպվել կամ լուծարվել` Հայաստանի Հանրապետության քաղաքացիական օրենսգրքով սահմանված կարգով:

38.Կազմակերպությունը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Կազմակերպությունը գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

39.Կազմակերպությունը իրավունք ունի վերակազմավորվել հարյուր տոկոս համայնքային (Հայաստանի Հանրապետության Արմավիրի մարզի Արաքս համայնքի) մասնակցությամբ ընկերության:

40.Կազմակերպության լուծարման դեպքում Կազմակերպության պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Արմավիրի մարզի Արաքս համայնքի բյուջե:

41.Կազմակերպությունը համարվում է լուծարված, իսկ նրա գործունեությունը դադարած՝ այդ մասին իրավաբանական անձանց պետական գրանցամատյանում համապատասխան գրառում կատարելու պահից: